Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 30 มี.ค.65
Daily Focus - บล.ฟินันเซีย ไซรัส ประจำวันที่ 30 มี.ค.65
30 มี.ค. 2565

บล.ฟินันเซีย ไซรัส ประเมินแนวโน้มตลาดวันนี้ เราคาด SET Index จะยังคงแกว่งตัว Sideways to Sideways Up โดยมีแนวต้านหลักที่ 1,695-1,700 จุด ระยะสั้นคาดมีแรงหนุนจากการทำ Window Dressing ช่วงปิดไตรมาส ตลาดคาดหวังเชิงบวกต่อพัฒนาการของสงครามรัสเซีย-ยูเครนที่ดูผ่อนคลายขึ้นบ้าง โดยรัสเซียลดปฏิบัติการทางทหารในเคียฟ
ขณะที่การเจรจาเมื่อวานมีรายงานว่ามีความคืบหน้า ส่งผลให้ราคาน้ำมันดิบและ Commodity ต่างๆ มีจังหวะปรับลงแรงแต่ภาพรวมยังผันผวน
ส่วนในประเทศวันนี้ติดตามการประชุมกนง.โดยเฉพาะการปรับ GDP และเงินเฟ้อ เราประเมินการปรับขึ้นของ SET Index ยังมี Upside จำกัดเนื่องจากปัจจุบันส่วนต่าง Bond Yield อายุ 2 ปีและ 10 ปีของสหรัฐฯแคบลงเหลือเพียง 0.03% ใกล้เกิด Inverted Yield Curve สะท้อนความกังวลของตลาดต่อการเกิดภาพเศรษฐกิจถดถอย
ขณะที่เงินเฟ้อสูงกดดันให้ FED ต้องเร่งขึ้นดอกเบี้ยซึ่งไม่เป็นผลดีต่อสินทรัพย์เสี่ยง เราจึงยังให้น้ำหนักการลงทุนในกลุ่ม Value และ Domestic Play ที่มี Valuation ไม่สูง ทนทานต่อภาวะเงินเฟ้อและนโยบายการเงินของธนาคารกลางทั่วโลกที่ตึงตัวได้ดี และกระทบจากสงครามน้อยกว่าภูมิภาคอื่น กลุ่มที่เราชอบยังคงเป็น ธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น
ส่วนหุ้นเด่นวันนี้ : IVL แนะนำ “ซื้อ” ราคาเป้าหมายเฉลี่ยจาก Consensus ที่ 58.21 บาท คาดกำไรครึ่งปีแรกโตแกร่งจากราคาขาย PET และ Spread PET-PTA ที่ดีขึ้น โรงงานที่หยุดซ่อมบำรุงกลับมาเดินเครื่อง ธุรกิจเข้า High Season ในไตรมาส 2/65
ขณะที่ Consensus คาดกำไรปี 2565 โต 17% จากปีก่อน เร่งตัวขึ้นต่อเนื่องและมีแรงหนุนจากการรับรู้กำไรจาก Oxiteno ที่คาดปิดดีลได้ในเร็วๆ นี้ และระยะยาวเน้นผลิตภัณฑ์ HVA มากขึ้น ให้แนวรับ 46-45 บาท แนวต้าน 47-48//50 บาท